section_heading: Politički profil
paragraph_text: Klub mladih IDS-a je interesni organizacijski oblik IDS-a u koji se uključuju članovi IDS-a do 30 godina starosti. Zadaća Kluba mladih je detektiranje političkih problema mladih, njihovo artikuliranje u politički program te zalaganje za rješavanje njihovih problema. Pored toga, Klub mladih igra važnu ulogu u približavanju politike mladima i poticanju mladih na aktivnije sudjelovanje u društvenom životu. Klub mladih postoji od 2003. godine i njegova uloga neprestano raste, kako unutar stranke tako i u društveno-političkom životu Istre, a posredno i ostatka Hrvatske.